CELEX: 62021CN0729
Language: mt
Date: 2021-12-01 00:00:00
Title: Kawża C-729/21: Talba għal deċiżjoni preliminari mressqa min-Naczelny Sąd Administracyjny (il-Polonja) fl-1 ta’ Diċembru 2021 – W. Sp. z o. o. vs Dyrektor Izby Administracji Skarbowej w Łodzi

21.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 128/6
            
         
      Talba għal deċiżjoni preliminari mressqa min-Naczelny Sąd Administracyjny (il-Polonja) fl-1 ta’ Diċembru 2021 – W. Sp. z o. o. vs Dyrektor Izby Administracji Skarbowej w Łodzi
      (Kawża C-729/21)
      (2022/C 128/08)
      Lingwa tal-kawża: il-Pollakk
      
         Qorti tar-rinviju
      
      Naczelny Sąd Administracyjny
      
         Partijiet fil-kawża prinċipali
      
      
         Rikorrent: W. Sp. z o. o.
      
         Konvenut: Dyrektor Izby Administracji Skarbowej w Łodzi
      
         Domandi preliminari
      
      
                  1)
               
               
                  Id-dispożizzjonijiet tal-Unjoni dwar il-VAT għandhom jiġu interpretati fis-sens li jippermettu l-applikazzjoni ta’ dispożizzjoni nazzjonali – bħall-punt 1 tal-Artikolu 6 tal-ustawa z dnia 11 marca 2004 r. o podatku od towarów i usług (il-Liġi tal-11 ta’ Marzu 2004 dwar il-VAT) (Dz. U. 2021, pożizzjoni 685; iktar ’il quddiem il-“Liġi dwar il-VAT”) – li teskludi mit-tassazzjoni provvisti tal-partijiet organizzati ta’ impriża mingħajr ma l-applikazzjoni ta’ din l-esklużjoni tkun dipendenti fuq il-kundizzjoni msemmija fl-Artikolu 19 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1), jiġifieri s-suċċessjoni legali bejn il-bejjiegħ u x-xerrej?
               
            
                  2)
               
               
                  Fil-każ ta’ risposta fl-affermattiv għall-ewwel domanda, sabiex tiġi applikata l-eżenzjoni msemmija fil-punt 1 tal-Artikolu 6 tal-Liġi dwar il-VAT, il-komponenti kollha ta’ tali partijiet organizzati tal-proprjetà tal-bejjiegħ għandhom jiġu ttrasferiti; u bidla f’dan ir-rigward (b’mod partikolari assenza ta’ konklużjoni ta’ kuntratti ta’ assigurazzjoni u ta’ ġestjoni tal-proprjetà ttrasferita) tfisser li ġiet intaxxata provvista ta’ oġġetti?
               
            
         (1)  ĠU 2006, L 347, p. 1, u r-Rettifika fil-ĠU 2007, L 335, p. 60.